
המינהל האזרחי לאזור יהודה והשומרון 
מכרז מס' 15/26 למתן שירותי יעוץ  עבור יחידת מתאם הרווחה
מענה לשאלות ההבהרה 

להלן שאלות ההבהרה שנשלחו למנהל האזרחי אודות המכרז שבנדון עד למועד האחרון לשליחת שאלות ההבהרה והמענה להן.
כלל המציעים נדרשים לקרוא ולהכיר את השאלות ואת התשובות, ולצרף מסמך זה, כשהוא חתום בכל עמוד ע"י מי שרשאי לחייב את המציע לעניין ההצעה, למסמכי המכרז בעת הגשת הצעתם.
בכל מקרה של סתירה בין מסמכי המכרז לבין מסמך זה, יגבר האמור להלן.

	סעיף במכרז

	תשובה

	1. 
	פרק 8 – סעיף 10
	אזורי הפעילות והיקף הנסיעות בהתאם לסעיף 8.10, נדרש היועץ לקיים סיורים בשטחי יהודה ושומרון. נבקש להבהיר מהם האזורים הגיאוגרפיים שבהם צפוי היועץ לספק את השירותים ולבצע סיורים, לרבות נקודות/יישובי היעד המרכזיים, ומהי תדירות הנסיעות הצפויה לאזורים אלה. כמו כן, האם זמן הנסיעה בין אתרי הפעילות במסגרת ביצוע התפקיד נחשב כחלק משעות הייעוץ הניתנות לדיווח ולתשלום?
	כל אזור יהודה ושומרון לפי הנחיית הממונה, ובזמנים שייקבעו ע"י היחידה. זמן הנסיעה לא ייחשב כזמן עבודה, למעט במקרים חריגים (לשיקול דעתה של ועדת המכרזים) בהם מתבצעת עבודה בפועל במהלך הנסיעה (שיחות, תיאומים, עדכונים או השתתפות בישיבות מקוונות).

	2. 
	פרק 3 – סעיף 3.6.1
	מתכונת העבודה והזמינות הנדרשת – בסעיף 3.6.1 צוין היקף מוערך של עד 180 שעות ייעוץ בחודש בממוצע, בעוד שהמינהל אינו מתחייב להיקף שעות מינימלי. נבקש להבהיר מהי מתכונת העבודה הצפויה בפועל: האם נדרשת נוכחות בימים ובשעות קבועים, האם קיימת דרישה למספר ימי עבודה שבועיים מוגדר, או שהשעות מבוצעות באופן גמיש בהתאם לצורכי המינהל ולמשימות שיוטלו על היועץ?
	הזוכה נדרש להיות מסוגל לתת שירות בהיקף של עד 180 שעות בחודש. 
שעות העבודה ייקבעו עפ"י תכנית העבודה שתאושר ביחידה.
אכן אין התחייבות לשעות מינימליות. ככל שהיועץ יבצע פחות מ - 180  שעות בחודש, התשלום יהיה בהתאם לביצוע בפועל של שעות העבודה. 
שעות העבודה ונוכחות היועץ תהיה בהתאם לתוכנית העבודה המאושרת. הימים אינם קבועים אך מצופה לזמינות ונוכחות מלאה בשעות העבודה המקובלות. (מדובר למעשה בהיקף ייעוץ בתכולה של משרה מלאה). ישנה גמישות מסוימת בשעות עצמם. נדרשת זמינות לעבודה גם בשעות חריגות (חגים, שבתות, לילות). 

	3. 
	פרק 3 – סעיף 3.9
	הגשת מספר יועצים מטעם אותו מציע – בהתאם לסעיף 3.9, מציע רשאי להגיש מספר יועצים מטעמו, כאשר כל יועץ נבחן בנפרד והמינהל רשאי לפצל את ההתקשרות. נבקש להבהיר האם קיימת מגבלה על מספר היועצים שניתן להציע במסגרת הצעה אחת, והאם ניתן לבחור ביותר מיועץ אחד מטעם אותו מציע כזוכים ולהתקשר עם המציע בגין מספר יועצים במקביל?
	ניתן להגיש יותר מיועץ אחד. אך יש לאשר כל יועץ באופן פרטני לפי תנאי המכרז. כל אחד מהיועצים חייב להתראיין ולעבור את תנאי הסף בנפרד. ולקבל אישור פרטני ממנהל היחידה. ככלל המינהל מבקש לבחור יועץ אחד, אך בהתאם לסעיף 3.9-3.10 רשאי לפצל את ההתקשרות למספר זוכים.

	4. 
	נספח א' – סעיף 2.1
	מהו קהל היעד המרכזי לשירות – בני נוער מהאוכלוסייה היהודית, הפלסטינית, או שילוב של שתיהן?
	שתיהן, קהל היעד יכול להשתנות לפי צרכי היחידה.

	5. 
	סעיף 3.11
	כמה זמן מראש יקבל הזוכה הודעה על מועד תחילת ההתקשרות, ובהתאם לכך האם ניתן לקבוע התראה של לפחות שבועיים לצורך התארגנות וזמינות.
	ככלל מועד תחילת העבודה נקבע בין הזוכה לבין המינהל בהתאם לצורכי היחידה. אין מניעה כי יהיה זמן התארגנות של שבועיים להתארגנות הזוכה למתן השירותים.

	6. 
	מפרט השירותים – סעיף 2.4
	ע"פ הכתוב נדרשת זמינות מעבר לשעות העבודה. אבקש לציין מהן שעות העבודה.
	שעות העבודה משתנות ולמען הסר ספק היחידה עובדת גם בשעות חריגות. סה"כ השעות לא יעלה על 180 שעות בממוצע חודשי בכל שנה. ראו מענה לשאלה 2. 

	7. 
	מפרט השירותים – סעיף 2.5
	ע"פ הכתוב נדרשת זמינות גם בשבתות וחגים- מה התעריך לשבתות וחגים?
	התעריף זהה בכל שעות העבודה כולל שעות חריגות

	8. 
	הסכם ההתקשרות – סעיף 3.4
	הודעה מראש על הפסקת ההסכם - המזמין רשאי לבטל בהודעה של חודש מראש. מבקשת הדדיות או הצגת פיתרון אחר שמאפשר ליועץ להפסיק את עבודתו
	אין שינוי בנוסח הסעיף

	9. 
	פרק 7 – 7.3.1
	עלויות השתתפות בישיבות - לוודא שזה בתשלום. מבקשת שיוגדר כשעות עבודה בפועל.
	ישיבות כמו כל פעילות אחרת במסגרת הייעוץ מוגדרות שעות ייעוץ בתשלום במסגרת ההתקשרות.

	10. 
	פרק 3 – סעיף 3.11
	כמה זמן מראש ידע הזוכה על תחילת ההתקשרות? "ייחתם הסכם.." כדי להתארגן מבחינת זמינות. מבקשים התראה של לפחות שבועיים מראש
	ראה תשובה 5 לעיל

	11. 
	פרק 3 – סעיף 3.4.2
	הארכת היקף ההתקשרות - האם היועץ מחויב או שההחלטה חד צדדית?
	החלטה על מימוש האופציה נתונה להחלטת ועדת המכרזים בלבד. יחד עם זאת, הארכת ההתקשרות תהיה בהסכמה בין הצדדים.

